જિદ્દાહમાં ફસાયેલી અસ્માબાનુંને પરત લાવવા માટે અસ્માની માતા સમીમબાનુંએ તારીખ 23 માર્ચના રોજ શાહપુર પોલીસ સ્ટેશનમાં ફરિયાદ કરી હતી. પોલીસે શાહપુરના એક એજન્ટની અટકાયત કરી હતી. જેમાં એજન્ટે અસ્માબાનુંને પરત લાવવા માટે પોલીસને બાંયધરી આપી હતી. એજન્ટે અસ્માબાનુંને જિદ્દાહથી લાવવા માટે પોલીસને ત્રણ વખત બાંયધરી આપી હોવા છંતાય અસ્માબાનુંને પરત નહીં આવતાં પોલીસ કમિશનર કચેરી ખાતે કંટ્રોલ રૂમના ડીસીપી બલરામ મીણાને સમીમાબાનું મળ્યા હતા. આ મામલે મહિલા ક્રાઈમ બ્રાન્ચના ACP પન્ના મોમાયાએ જણાવ્યું છે કે જિદ્દાહમાં ફસાયેલી યુવતીની માતાએ અરજી કરી છે. જેમાં શાહપુર પોલીસ પાસે અમે તમામ વિગતો મગાવીને પ્રાથમિક તપાસ શરૂ કરી છે.